Mesterskabet blev vundet af [[Brynäs IF]], som blev [[Svensk mesterskab i ishockey|svenske mestre]] for tredje sæson i træk og fjerde gang i alt. [[Brynäs IF]] blev dermed den tredje klub i [[Svensk mesterskab i ishockey|mesterskabets historie]] (efter [[IK Göta]] og [[Djurgårdens IF]]), der formåede at vinde tre SM-titler i træk. Klubben endte grundspillet som vinder af Division I Syd, og i SM-serien opnåede holdet seks sejre og en uafgjort, hvilket var nok til at vinde mesterskabet med to points forspring til [[AIK]]. [[AIK]] var blevet nr. 2 i Division I Nord og tabte kun til [[Brynäs IF]] i SM-serien, og dermed sluttede [[AIK|Stockholmsholdet]] sæsonen med [[sølvmedalje]]rne for for første gang siden [[Svensk mesterskab i ishockey 1940|1940]]. [[AIK]] vandt SM-medaljer for 20. gang i alt, og det blev afgørende for mesterskabet, at [[Brynäs IF]] vandt de to holds indbyrdes møde i første spillerunde af SM-serien med 2-1 på udebane.
Sport Kultur Foreninger Organisationer